รัฐบาลไทย-ข่าวทำเนียบรัฐบาล-"ยุติธรรม" ลงพื้นที่นำบริการรัฐสู่ประชาชนจังหวัดมุกดาหาร พร้อมมอบเงินทุนประกอบอาชีพแก่ผู้ผ่านการบำบัดฟื้นฟูยาเสพติดฯ
วันศุกร์ที่ 8 กันยายน 2560
"ยุติธรรม" ลงพื้นที่นําบริการรัฐสู่ประชาชนจังหวัดมุกดาหาร พร้อมมอบเงินทุนประกอบอาชีพแก่ผู้ผ่านการบําบัดฟื้นฟูยาเสพติดฯ
นายวิทยา สุริยะวงค์ รองปลัดกระทรวงยุติธรรม เป็นประธานเปิด "โครงการเยี่ยมและติดตามการปฏิบัติงานของสํานักงานยุติธรรมจังหวัดและศูนย์ยุติธรรมชุมชน ประจําปีงบประมาณ พ.ศ. ๒๕๖๐"
ในวันศุกร์ที่ ๘ กันยายน ๒๕๖๐ เวลา ๐๙.๐๐ น. ณ โรงแรมมุกดาหาร แกรนด์ โฮเทล จังหวัดมุกดาหาร นายวิทยา สุริยะวงค์ รองปลัดกระทรวงยุติธรรม เป็นประธานเปิด "โครงการเยี่ยมและติดตามการปฏิบัติงานของสํานักงานยุติธรรมจังหวัดและศูนย์ยุติธรรมชุมชน ประจําปีงบประมาณ พ.ศ. ๒๕๖๐" เพื่อติดตามผลการดําเนินงานของหน่วยงานในสังกัดกระทรวงยุติธรรม เครือข่ายยุติธรรมชุมชนและอาสาสมัครของกระทรวงยุติธรรมส่วนภูมิภาค รวมทั้งรับฟังปัญหาอุปสรรคของการปฏิบัติงานและความต้องการเข้าถึงความยุติธรรมของประชาชนในพื้นที่ เพื่อนํามาปรับปรุงและกําหนดแนวทางการดําเนินงานอํานวยความยุติธรรมให้เหมาะสมและสอดคล้องกับความต้องการของประชาชน เพื่อช่วยแก้ไขปัญหาความเหลื่อมล้ําและนําความยุติธรรมไปสู่ประชาชนได้อย่างแท้จริง โดยมีเครือข่ายภาคประชาชนในพื้นที่จังหวัดมุกดาหาร อาทิ เครือข่ายยุติธรรมชุมชน คณะกรรมการกองทุนหมู่บ้านฯ อาสาสมัครของหน่วยงานในสังกัดกระทรวงยุติธรรม จํานวนกว่า ๕๐๐ คน เข้าร่วมฯ
โอกาสนี้ รองปลัดกระทรวงยุติธรรม กล่าวว่า กระทรวงยุติธรรมได้ลงพื้นที่เพื่อพบปะพี่น้องประชาชนจังหวัดมุกดาหาร และถือโอกาสสร้างความรับรู้ในบทบาทการดําเนินงานของกระทรวงยุติธรรมที่มีหน้าที่บริหารและอํานวยความยุติธรรมให้เกิดขึ้นในสังคม หากแต่กลไกการขับเคลื่อนในระดับภูมิภาคยังมีไม่เพียงพอ มีเพียงแต่หน่วยงานในสังกัดกระทรวงยุติธรรมที่ทําหน้าที่ตามกรอบภารกิจของหน่วยงาน ได้แก่ กรมราชทัณฑ์ กรมบังคับคดี กรมคุมประพฤติและกรมพินิจและคุ้มครองเด็กและเยาวชน นอกจากนี้ได้นําเสนอบทบาทการดําเนินงานของคณะกรรมการพัฒนาการบริหารงานยุติธรรมระดับจังหวัด (กพยจ.) ที่จะร่วมสร้างกลไกของกระทรวงยุติธรรมระดับจังหวัดในการร่วมกันแก้ไขปัญหาตอบสนองความต้องการของประชาชนและลดความขัดแย้งของประชาชนในระดับพื้นที่ที่จะเป็นอีกหนึ่งช่องทางการขับเคลื่อนภารกิจของกระทรวงยุติธรรมสู่ประชาชน
ทั้งนี้ กระทรวงยุติธรรม พร้อมมอบความเป็นธรรม และยืนอยู่เคียงข้างประชาชนตลอดไป ภายใต้เป้าหมายมอบความสงบสุขให้กับประชาชนและสังคม
ทั้งนี้ รองปลัดกระทรวงยุติธรรม ได้มอบเงินให้แก่นายธีรวุฒิ คนเพียร ผู้ผ่านการบําบัดฟื้นฟูยาเสพติดที่มีภูมิลําเนาอยู่ในตําบลเหล่าสร้างก่อ อําเภอคําชะอี จังหวัดมุกดาหาร จํานวน ๒๐,๐๐๐ บาท เพื่อเป็นเงินทุนประกอบอาชีพตามโครงการทุนสงเคราะห์ช่วยเหลือผู้ผ่านการบําบัดฟื้นฟูยาเสพติด ปีงบประมาณ ๒๕๕๙-๒๕๖๐ ในพื้นที่ภาคตะวันออกเฉียงเหนือตอนบน ๑๒ จังหวัดของสํานักงานคณะกรรมการป้องกันและปราบปรามยาเสพติด ภาค ๔ เพื่อเป็นขวัญกําลังใจและเป็นทุนประกอบอาชีพให้สามารถดําเนินชีวิตด้วยความสุจริตและไม่หวนกลับไปเกี่ยวข้องกับยาเสพติด
นอกจากนี้ ได้มีการอภิปรายในหัวข้อ "การให้ความช่วยเหลือประชาชนของกระทรวงยุติธรรม" จากศูนย์ช่วยเหลือลูกหนี้และประชาชนที่ไม่ได้รับความเป็นธรรม โดย พันตํารวจโท วิชัย สุวรรณประเสริฐ เลขานุการศูนย์ช่วยเหลือลูกหนี้ฯ อีกทั้งจากสํานักงานช่วยเหลือทางการเงินแก่ผู้เสียหายและจําเลยในคดีอาญา โดยนายปิยะรัชย์ ผลัญชัย และผู้แทนจากสํานักงานกองทุนยุติธรรม โดยนายคเณศศักดิ์ ชัยอินทร์ เพื่อสร้างความเข้าใจในช่องทางการรับบริการและการเข้าถึงความยุติธรรม ในเรื่องกองทุนยุติธรรม การช่วยเหลือประชาชนในการดําเนินคดี การขอรับเงินค่าตอบแทนผู้เสียหายและจําเลยในคดีอาญา รวมทั้งการให้ความช่วยเหลือด้านหนี้สินภาคประชาชนที่ไม่ได้รับความเป็นธรรม เพื่อสร้างความเป็นธรรมให้เกิดขึ้นแก่ประชาชนด้วยความรวดเร็ว เท่าเทียม ทั่วถึงและครอบคลุมในทุกพื้นที่ของจังหวัดมุกดาหาร